section_heading: Hrvatska kao kupac
paragraph_text: U sklopu natječaja za kupnju i odabir nove generacije zrakoplova Hrvatskog ratnog zrakoplovstva, 9. rujna 2020. g. Francuska je Hrvatskoj ponudila dvanaest zrakoplova Rafale koji udovoljavaju svim specifikacijama koje su postavljene unutar službenog procesa odabira i kupnje novih zrakoplova. Osim zrakoplova u vrhunskom stanju i iznimnih osobina koje su prema mišljenju nekih analitičara najbolje od svih ponuđenih zrakoplova,<ref>, Aviatia.net: "Dassault Rafale vs F-16 Fighting Falcon" 4. studenoga 2016. (pristupljeno 6. veljače 2021.) ponudom se nudi i dugoročna sveobuhvatna strateška suradnja Hrvatske i Francuske,<ref>, Obris.org: "Rafalom do suradnje i strateškog partnerstva" 23. studenoga 2020. (pristupljeno 6. veljače 2021.) što je prilika i za osnaživanje hrvatske vojne industrije unutar europskog programa za industrijski razvoj na području obrane.<ref>, Vlada Republike Hrvatske: "Banožić i Parly: Hrvatska i Francuska žele osnažiti strateško partnerstvo" 23. studenoga 2020. (pristupljeno 6. veljače 2021.) Prema pristigloj ponudi, Hrvatskoj bi bili ponuđeni zrakoplovi posljednje operativne inačice F3R s oko 7000 sati naleta koji imaju još više od pola letnih resursa, a bili bi isporučeni s produljenim resursima od 9000 sati leta i cijenom sata naleta između 17 i 18 tisuća eura.<ref>, Jutarnji list: "Avioni za milijardu eura: Vrh HRZ-a na službenom putu osobno testira Rafale koje nam nude Francuzi" 26. rujna 2020. (pristupljeno 6. veljače 2021.)